George Clooney

George Timothy Clooney (s. 6. toukokuuta 1961 Lexington, Kentucky) on yhdysvaltalais-ranskalainen Oscar-palkittu näyttelijä, elokuvatuottaja ja -ohjaaja. Hän on myös YK:n rauhanlähettiläs.

Clooney nousi tunnetuksi television sairaaladraamassa Teho-osasto (1994–1999). Hänen tunnetuimpia elokuviaan ovat muun muassa Meren raivo, Ocean’s Eleven – korkeat panokset jatko-osineen, Sietämätöntä julmuutta, Eräänä kauniina päivänä, Rauhantekijä, Hämärästä aamunkoittoon ja Veteen piirretty viiva.

 Varhainen elämä 

George Clooneyn isä Nick oli tunnettu televisiotoimittaja ja tätinsä Rosemary Clooney laulaja ja näyttelijä. Clooneylla on isosisko. Clooney on irlantilaista, saksalaista ja englantilaista sukujuurta.

Clooney esiintyi televisiossa ensi kerran viisivuotiaana isänsä juontamissa ohjelmissa. Perhe muutti isän työn vuoksi usein Kentuckyssa ja Ohiossa, ja vuonna 1974 he asettuivat Kentuckyn Augustaan. Clooney on kertonut olleensa koulussa hyvä oppilas, vaikka olikin enemmän kiinnostunut urheilusta kuin lukemisesta. Kuusitoistavuotiaana Clooney yritti Cincinnati Redsin baseball-joukkueeseen, muttei saanut sopimusta. Clooney kävi collegea Northern Kentucky Universityssa ja opiskeli poliittista journalismia. Hän kuitenkin lopetti opintonsa pian päätettyään, ettei sovellu televisiojournalistiksi. Collegen jälkeen hän työskenteli Cincinnatissa kenkämyyjänä ja tupakanpoimijana.

 Ura 

pienois|pysty|vasen|George Clooney Venetsian elokuvajuhlilla 2009.
Clooneyn näyttelijänura sai alkunsa, kun hänen serkkunsa Miguel Ferrer antoi Clooneylle työtä uudessa elokuvassaan. Elokuvaa ei koskaan julkaistu, mutta Clooney innostui elokuvan tekemisen myötä jälleen näyttelemisestä ja muutti Los Angelesiin. Siellä hän sai rooleja televisiosarjoissa kuten The Facts of Life (1985–1987), Roseanne (1988–1991), Bodies of Evidence ja Rakkaat siskot. Hän näytteli joissain pienissä elokuvarooleissa kuten elokuvassa Tappajatomaattien paluu (1988). Hän ansaitsi jo tuolloin parisataatuhatta dollaria vuodessa, mutta kertoo ettei ollut kuitenkaan tyytyväinen uraansa.

Menestyssarja Teho-osasto (1994–1999) teki Clooneysta tähden lähes yhdessä yössä. Hän esiintyi Teho-osaston tekemisen aikana monessa menestyselokuvassa. Vuonna 1999 hän jätti sarjan ja siirtyi kokonaan elokuviin. Hänen ensimmäinen ohjaustyönsä oli Salaisen agentin tunnustukset (2002). Hän tuotti poliittisen draaman Syriana (2005) ja näytteli siinä. Hän loukkasi selkärankansa elokuvan kuvauksissa ja joutui kahteen leikkaukseen. Clooneyn seuraava ohjaus Good Night, and Good Luck. (2005) toi hänelle Oscar-ehdokkuudet parhaasta ohjauksesta ja parhaasta alkuperäisestä käsikirjoituksesta.

 Politiikassa 

Poliittisesti Clooney on liberaali. Hän on vastustanut julkisesti Irakin sotaa ja arvostellut presidentti George W. Bushia. Clooney meni 2006 Sudanin Darfuriin tekemään videoraporttia alueen ongelmista sodan keskellä. Hän puhui julkisuudessa Darfurin kansanmurhaa vastaan ja perusti Not On Our Watch -järjestön auttamaan darfurilaisia. Hänet nimitettiin Yhdistyneiden kansakuntien rauhanlähettilääksi 2008.

 Yksityiselämä 

Clooney on ollut kahdesti naimisissa. Hänen ensimmäinen vaimonsa oli näyttelijä Talia Balsam. Syyskuussa 2014 Clooney meni naimisiin brittiläisen ihmisoikeusasianajaja Amal Alamuddinin kanssa, jonka kanssa hänellä on vuonna 2017 syntyneet kaksoset, tyttö ja poika.

Clooney ja Alamuddin saivat Ranskan kansalaisuuden joulukuussa 2025.

People on nimennyt Clooneyn ”maailman seksikkäimmäksi mieheksi” vuosina 1997 ja 2006.

 Filmografia 

 Näyttelijänä 

 Elokuvat Vuosi Nimi Rooli 1983  Grizzly II: The Predator  Ron 1987  Return to Horror High  Oliver 1988  Tappajatomaattien paluu   Matt Stevens 1989  Malibu – huumerannikko  Remar 1992  Unbecoming Age  Mac 1993  Elonkorjuu  huulisynkkaava transvestiitti 1996  Hämärästä aamunkoittoon  Seth Gecko Eräänä kauniina päivänä  Jack Taylor 1997  Rauhantekijä  Thomas Devoe Batman & Robin  Bruce Wayne / Batman 1998  Veteen piirretty viiva  kapteeni Bosche Mieletön juttu  Jack Foley 1999  Kolme kuningasta  majuri Archie Gates The Book That Wrote Itself  itsenään (cameo) South Park: Isompi, pidempi ja leikkaamaton  tohtori Gouache  2000  Meren raivo  kapteeni Billy ”Skip” Tyne Voi veljet, missä lienet?  Ulysses Everett McGill 2001  Ocean’s Eleven – korkeat panokset  Danny Ocean Spy Kids  Diego Devlin 2002  Salaisen agentin tunnustukset  CIA-agentti Jim Byrd Solaris  Chris Kelvin Konnankoukkuja  Jerzy 2003  Sietämätöntä julmuutta  Miles Massey Spy Kids 3 – Peli on pelattu  Diego Devlin 2004  Ocean’s Twelve  Danny Ocean 2005  Good Night, and Good Luck  Fred Friendly Syriana  Bob Barnes 2006  Jaettu Berliini  Jake Geismar 2007  Michael Clayton  Michael Clayton Ocean’s Thirteen  Danny Ocean 2008  Sydän kolmantena jalkana  Jimmy ”Dodge” Connelly Burn After Reading  Harry Pfarrer 2009  Fantastic Mr. Fox   Vuohia tuijottavat miehet  Lyn Cassady Up in the Air  Ryan Bingham 2010  The American  Jack 2011  Vallan kääntöpuoli  kuvernööri Mike Morris The Descendants  Matt King 2013  Gravity  Matt Kowalsky 2014  The Monuments Men  George Stout 2015  Tomorrowland  Frank Walker 2016  Hail, Caesar!  Baird Whitlock Money Monster  Lee Gates 2020  The Midnight Sky  Augustine Lofthouse 2022  Matkalippu paratiisiin  David Cotton 2023  The Flash  Bruce Wayne (cameo) Televisioelokuvat 1987  Combat Academy – taakse poistu!  majuri Biff Woods Bennett Brothers  Tom Bennett 1989  Hot Prospects  Ben Braddock 1990  Knights of the Kitchen Table  Rick Stepjack 1993  Terrori-isku  Kevin Shea 2012  8  David Boies

 Televisiosarjat Vuosi Sarja Rooli Jaksot 1978  Kun länsi oli nuori  kreditoimaton extra  minisarja 1984–1985  E/R  Mark ”Ace” Kolmar  8 1984  Riptide  Lenny Colwell  ”Where the Girls Are” 1985  Aika velikultia  Skip  ”Suitable for Framing” Katuhaukka  Kevin Stark  ”A Second Self” 1985–1987  The Facts of Life  George Burnett  17 1986  Hotel  Nick Miller  ”Recriminations” Oy Jytä Ab  Rollo Moldonado  ”My Fair Punker Lady” 1987  Hunter  Matthew Winfield  ”Double Exposure” Murhasta tuli totta  Kip Howard  ”No Laughing Murder” Tyttökullat  etsivä Bobby Hopkins  ”To Catch a Neighbor” 1988–1991  Roseanne  Booker Brooks  11 1990, 1992  Sunset Beat  Chris Chesbro  2 1991  Baby Talk  Joe  5 1992  Jack’s Place  Rick Logan  ”Everything Old Is New Again” 1992–1993  Bodies of Evidence  etsivä Ryan Walker  16 1993  The Building  Bonnien sulhanen  pilottijakso 1993–1994  Rakkaat siskot  etsivä James Falconer  19 1994–1999, 2000, 2009  Teho-osasto  tohtori Doug Ross   109 1995  Frendit  tohtori Michael Mitchell  ”The One with Two Parts: Part Two” 1997  South Park  Sparky-koira   ”Big Gay Al’s Big Gay Boat Ride” 1998  Murphy Brown  2. lääkäri  ”Never Can Say Goodbye: Part 2” 2000  Pettämätön järjestelmä  eversti Jack Grady  live-televisiotuotanto 2019  Catch-22  Scheisskopf  3

 Ohjaukset 

 Salaisen agentin tunnustukset (2002)
 Good Night, and Good Luck (2005)
 Unscripted (viisi jaksoa, 2005)
 Sydän kolmantena jalkana (2008)
 Vallan kääntöpuoli (2011)
 The Monuments Men (2014)
 Suburbicon (2017)
 Catch-22 (2019)
 The Midnight Sky (2020)

 Palkinnot ja ehdokkuudet 

Clooney sai Golden Globe -palkinnon parhaasta miespääosasta komediaelokuvassa Coenin veljesten elokuvassa Voi veljet, missä lienet? (2000). Hän voitti vuonna 2006 elokuvasta Syriana Oscar-palkinnon parhaasta sivuosasuorituksesta. Hän sai ensimmäisen miespääosan Oscar -ehdokkuutensa elokuvasta Michael Clayton (2007). Lisäksi Clooney oli elokuvasta muun muassa SAG- ja Golden Globe -ehdokkaana. Clooney voitti parhaan näyttelijän Golden Globe -palkinnon elokuvasta The Descendants (2011). Clooneyn tuottama Argo (2012) voitti parhaan elokuvan Oscar-palkinnon 2013.

 Palkinnot 

 1998 Parhaan miespääosan Golden Globe komediasarjassa: Voi veljet, missä lienet?
 2006 Parhaan miessivuosan Oscar: Syriana
 2006 Parhaan miessivuosan Golden Globe Syriana

 Ehdokkuudet 

 1995, 1996 Parhaan miespääosan Emmy draamasarjassa: Teho-osasto
 1996, 1997, 1998 Parhaan miespääosan Golden Globe draamasarjassa: Teho-osasto
 2006 Parhaan ohjauksen Oscar: Good Night, and Good Luck.
 2006 Parhaan alkuperäisen käsikirjoituksen Oscar: Good Night, and Good Luck.
 2006 Parhaan miessivuosan Bafta: Syriana 2006 Parhaan miessivuosan Bafta: Good Night, and Good Luck. 2006 Parhaan ohjauksen Bafta: Good Night, and Good Luck. 2006 Parhaan alkuperäisen käsikirjoituksen Bafta: Good Night, and Good Luck. 2006 Parhaan ohjauksen Golden Globe: Good Night, and Good Luck. 2006 Parhaan käsikirjoituksen Golden Globe: Good Night, and Good Luck. 2008 Parhaan miespääosan Oscar: Michael Clayton 2008 Parhaan miespääosan Bafta: Michael Clayton 2008 Parhaan miespääosan Golden Globe draamaelokuvassa: Michael Clayton 2009 Parhaan miespääosan Oscar: Up in the Air 2011 Parhaan miespääosan Oscar: The Descendants''

 Lähteet 

 Aiheesta muualla 

Luokka:Vuonna 1961 syntyneet
Luokka:Yhdysvaltalaiset elokuvaohjaajat
Luokka:Yhdysvaltalaiset näyttelijät
Luokka:Oscar-palkinnon saajat
Luokka:Golden Globe -palkinnon saajat
Luokka:Elävät henkilöt
Luokka:Seulonnan keskeiset artikkelit
Luokka:Amerikanirlantilaiset
Luokka:Amerikansaksalaiset
Luokka:Amerikanenglantilaiset